stanford-oval/wikipedia huggingface dataset:
נחמיה ברוש

| --- | --- |

נחמיה ברוש, 1956
 לידה:  1913 האימפריה הרוסית
 פטירה:  18 בספטמבר 2007 (בגיל 94 בערך) ישראל
 תאריך עלייה:  1923
 מדינה:  ישראל 
 השתייכות:   ההגנה   צבא הגנה לישראל
 תקופת הפעילות:  1929–1957 (כ־28 שנים)
 דרגה:    אלוף-משנה
 תפקידים בשירות
 מפקד חטיבת כרמלי  מפקד חטיבת קרייתי  דובר צה"ל
 פעולות ומבצעים
 המרד הערבי הגדול     מלחמת העצמאות     מלחמת סיני
 תפקידים אזרחיים
 מנהל המרכז הישראלי לניהול.
 
נחמיה ברוש (בורשטיין) (1913 - 18 בספטמבר 2007) היה חבר מנגנון הקבע של "ההגנה", קצין בצה"ל בדרגת אלוף-משנה, כיהן כדובר צה"ל במהלך מלחמת סיני.
ביוגרפיה

ברוש נולד ברוסיה, אחד משלושה ילדיהם של יפה ומרדכי בורשטיין. אחותו רוני הייתה לימים רעייתו של אברהם שטרן. עלה עם משפחתו לארץ ישראל ב-1923, למד בגימנסיה הריאלית בירושלים והנדסה אזרחית בטכניון.
ב-1929 הצטרף לארגון "ההגנה", היה פעיל ומדריך בגדנ"ע. ב-1937 השתתף בקורס מפקדי מחלקות ח' של ההגנה בג'וערה, יחד עם יגאל אלון ומשה דיין. בתקופת המרד הערבי הגדול שירת כמפקד יערות הכרמל. בהמשך שירת כקצין גדנ"ע בירושלים ומפקד גדוד חי"ש בעיר בשנים 1941 עד 1944. היה נציג ההגנה בפנייה לאברהם (יאיר) שטרן, מפקד ארגון הלח"י. אחותו של ברוש, רוני, הייתה נשואה לשטרן, ברוש הציע לו לקבל מסתור של ההגנה אך נענה בסירוב. עבר למחוז תל אביב של ההגנה ושירת כראש מטה המנהלה, בתפקיד זה שירת בליל וינגייט כאחראי על הצד הלוגיסטי. במלחמת העצמאות היה סגן מפקד המחוז. לאחר המלחמה מונה לעמוד בראש ועדת חקירה לבדיקת נפילת ניצנים שהמליצה לטהר את שמם של אנשי היישוב.
בנובמבר 1949 מונה למפקד מחוז חיפה וחטיבת כרמלי וב-1951 למפקד מחוז תל אביב וחטיבת קרייתי. ביוני 1955 מונה לדובר צה"ל, בתקופתו בתפקיד נקבע כי יכלול גם את האחריות על יחסי הציבור של מערכת הביטחון ומשרד הביטחון. הוא שירת בתפקיד עד נובמבר 1957, כולל במהלך מלחמת סיני.
לאחר שחרורו מצה"ל עבד בנציבות שירות המדינה, היה אחראי על עובדי מערכת הביטחון, ראש לשכת הדרום, מנהל לשכות תל אביב וחיפה והמשנה לנציב השירות.
היה ממקימי שכונת צהלה בתל אביב, זכה לאות יקיר העיר ב-1995. היה ממייסדי "צוות - ארגון גמלאי צה"ל", ב-1960. ניהל את המרכז הישראלי לניהול.
הערות שוליים

↑  נחמיה ברוש היה אחינו הבכור, ביטאון "צוות", דצמבר 2007
| --- | --- |
בקרת זהויות :  NLI: 987007313479505171  ISNI: 0000 0000 7028 2446  VIAF: 97577937   WorldCat (עם VIAF): 97577937
סויוז 24

סויוז 24 (ברוסית: Союз-24) היא חללית סויוז שהמריאה ב-7 בפברואר 1977 מקוסמודרום בייקונור שבקזחסטן. המטרה המרכזית הייתה לעגון בתחנת החלל סאליוט 5. המשימה הסתיימה הבצלחה.
צוות

ויקטור גורבטקו - מפקד
יורי גלזקוב - מהנדס טיסה
צוות > צוות גיבוי

אנטולי ברזובוי - מפקד
מיכאיל ליסון - מהנדס טיסה
תיוא המשימה

"סויוז 24" שוגרה ב-7 בפברואר 1977 מקוסמודרום בייקונור. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז 7K-T.
המטרה  של הטיסה היה ביצוע התחברות לתחנת חלל סאליוט 5 ועריכת ניסויים ומחקרים שונים בהמשך. לאחר התקרבות לתחנת החלל בוצע תמרון התחברות. הקוסמונאוטים נכנסו לתחנת החלל כאשר הם לבושים במסכות מחשש שאוויר בתחנה אינו מתאים. לאחר ביצוע בדיקות והחלפת אוויר שימוש במסכות הופסק. הצוות המשיך בביצוע ניסויים ביולוגיים וצילומי כדור כארץ. מכיוון שמשימה הייתה חלק מתוכנית צבאית, על חלק מניסויים שנערכו לא ידוע עד היום. ב-21 בפברואר בוצע החלפת אוויר נוספת שתועדה בשידור טלוויזיה.
ב-25 בפברואר הצוות נחת בכדור הארץ באזור המתוכן בשטח קזחסטן.
ב-26 בפברואר תחנת החלל שחררה מודול נחיתה נוסף עם צילומי כדור הארץ שבוצעו וחומרים נוספים. לא היו ביקורים נוספים בתחנת חלל זו.
נדידת כוכבי לכת

נדידת כוכבי לכת או הגירת כוכבי לכת (אנגלית: Planetary migration) הוא תהליך בו כוכב לכת משנה את מסלולו סביב הכוכב אותו הוא מקיף. התהליך מתרחש בתקופות מוקדמות של היווצרות מערכת כוכבי לכת בעקבות אינטראקציה בין כוכב הלכת המתהווה לבין החומר בדיסקה קדם פלנטרית, כמו גז, אבק או פלנטיסימלים. תהליך זה הוא ההסבר המקובל לקיומים של כוכבי לכת מסוג צדק חם, החגים קרוב מאוד לכוכב שלהם. לפי הסברים המקובלים, כוכב לכת במסה כה גבוהה אינו יכול להיווצר לפני קו השלג, מכיוון ששטף הקרינה במרחק זה מונע התגבשות של פלנטיסימלים סלעיים או עשויים קרח.
מקובל לחשוב שגם עבור כוכבי לכת סלעיים קיים תהליך של נדידה, אם הם התגבשו בשלב בו הדיסקה הקדם-פלנטרית עדיין קיימת. התהליך יכול להשפיע על יצירה של גרעין עבור ענקי הגזים שנוצרים בתהליך של ספיחה על ליבה.
סוגי דיסקות > דיסקת גז

דיסקת גז המקיפה כוכב צעיר יכולה להגיע לזמן חיים מסדר גודל של מיליוני שנים. אם כוכבי לכת במסה הדומה לכדור הארץ נוצרים בזמן שדיסקת הגז עודנה קיימת, כוכב הלכת יאבד מהתנע הזוויתי שלו לטובת הגז, כך שהוא ינוע בספירלה לעבר הכוכב.
סוגי דיסקות > דיסקת פלנטיסימלים

בשלבים מתקדמים יותר של היווצרות כוכבי לכת, קדם-כוכבי לכת מסיביים ופלנטיסימלים נמשכים זה לזה תוך כדי תנועה סביב הכוכב, דבר היוצר תנועה כאוטית בה חלק מהפלנטיסמילים מועפים החוצה מן הדיסקה בגלל ההתנגשויות. כך כוכבי לכת צעירים הנוצרים בשלבים אלו, מבצעים אינטראקציה עם חומר מוצק שעדיין קיים בדיסקה. כתוצאה, כוכב הלכת המתגבש יכול לקבל או לאבד תנע זוויתי ואנרגיה - כלומר להתקרב או להתרחק מהכוכב. משערים שנדידתו של נפטון אחראית על כך שפלוטו נמצא בתהודה מסלולית של 3:2 איתו.
סוגים של נדידה > נדידה בדיסקה

נדידת כוכבי לכת בתוך דיסקה קדם-פלנטרית מתחלקת ל-3 טיפוסים מרכזיים:
סוגים של נדידה > נדידה בדיסקה > נדידה מטיפוס ראשון (Type I)

תנועתם של כוכבי לכת סלעיים גורמים לגלי צפיפות ספירליים בדיסקה (דוגמה לזרועות ספירליות של גלקסיה). האינטראקציות בין כוכב הלכת לבין זרוע החיצונית ובין כוכבת הלכת לבין הזרוע הפנימית אינן מאוזנות. בדרך כלל הזרוע החיצונית מפעילה מומנט גדול יותר על כוכב הלכת מאשר הזרוע הפנימית. כך, כוכב הלכת מאבד מהתנע הזוויתי שלו ומתחיל להתקרב לכוכב בקצב מהיר יחסית לזמן חיי הדיסקה.
סוגים של נדידה > נדידה בדיסקה > נדידה מטיפוס שני (Type II)

כוכבי לכת בעלי מסה העולה על 10 מסות כדור הארץ יכולים ליצור פערים בדיסקה, דבר שמפסיק נדידה מטיפוס ראשון. למרות זאת, חומר ממלא את הפער שנפתח ובכך גורמים לכוכב לכת לנוע אל עבר הכוכב. הזמן האופייני לתהליך זה הוא בערך זמן הספיחה של דיסקה קדם-פלנטרית לעל פני הכוכב. התהליך זהו הוא ההסבר המקובל להיווצרות כוכבי לכת מטיפוס של צדק חם.
סוגים של נדידה > נדידה בדיסקה > נדידה מטיפוס שלישי (Type III)

נדידה מטיפוס שלישי היא שינוי מסלול כוכב הלכת בעקבות אינטראקציה עם מערבולות בדיסקה. נדידה מטיפוס שלישי דומה לנדידה מטיפוס ראשון, אך סוג שלישי מתרחש בזמנים משמעותית יותר קצרים.
סוגים של נדידה > פיזור כיבדתי

מנגנון אפשרי חילופי, פרט לאינטראקציה עם הדיסקה הוא פיזור כבידתי (אנגלית: Gravitational scattering). במנגנון זה, מסלולו של כוכב לכת משתנה בעקבות משיכה כבידתית לכוכבי לכת אחר או לאזור צפוף יותר בדיסקה קדם-פלנטרית.
משוער שבמערכת השמש, כוכבי לכת אורנוס ונפטון חוו פיזור כבידתי בעקבות השפעתם של צדק ושבתאי.
סוגים של נדידה > נדידה על ידי גאות

דרך נוספת לשינוי מסלולו של כוכב לכת היא נדידה על ידי כוחות גאות (אנגלית: Tidal migration). כוחות הגאות מהכוכב יכולים לשנות את הציר חצי ראשי (אנגלית: Semi-major axis) ועל האקסצנטריות של כוכב הלכת. הנדידה בדיסקה נמשכת קרוב למיליון שנים, בזמן שנדידה על ידי גאות יכולה להימשך כמיליארד שנים. נדידה זו יכולה לשנות בצורה ניכרת מאוד את הציר החצי ראשי, וככל שכוכב הלכת יותר מאסיבי, כך כוחות גאות משפיעים עליהם יותר.
הערות שוליים

↑  Planet Migration
↑  Outward Migration of Jupiter and Saturn in Evolved Gaseous Disks
↑  http://arxiv.org/abs/1002.3742
↑  http://exoplanets.co/extrasolar-planets/what-is-type-i-type-ii-and-type-iii-exoplanet-migration.html
↑  Orbital migration of giant planets induced by gravitationally unstable gaps: the effect of planet mass
↑  The formation of Uranus and Neptune among Jupiter and Saturn
↑  Tidal Evolution of Close-in Extra-Solar Planets
סטניסלב סרוקובסקי

| --- | --- |
סטניסלב סרוקובסקי
 לידה:  29 ביוני 1936 (בן 88) Hnylche, אוקראינה 
 מדינה:  הרפובליקה הפולנית השנייה, הרפובליקה העממית הפולנית, פולין 
 אירועים משמעותיים:  Martial law in Poland history of Solidarity 
 מקום לימודים:  אוניברסיטת אופולה 
 שפות היצירה:  פולנית 
 תקופת הפעילות:  מ-1958 
 
סטניסלב סרוקובסקי (בפולנית: Stanislaw Srokowski; נולד ב-29 ביוני 1936) הוא סופר, משורר, מחזאי, מבקר ספרות, מתרגם ופעיל חברתי–תרבותי פולני.
ביוגרפיה

נולד להורים חקלאים בכפר הנליץ (Hnilcze) ליד פודאיאץ (Podhajec), כיום אוקראינה, בספר המזרחי של פולין. ב- 1945 הוגלתה המשפחה למיאסקוביצ'ה (Mieszkowice) עיירה במחוז שצ'צ'ין. בתיכון למד בעיירה דֶמְבְּנוֹ (Dębno) ולאחר מכן - פילולוגיה פולנית באוניברסיטה הפדגוגית של אופולה. בין השנים 1960-1968 עבד כמורה בלגניצה. לאחר אירועי מרץ 1968 (אנ'), בהם היה מעורב במחאה נגד הממשל הקומוניסטי, נעצר וסולק מעבודתו. בשנה שלאחר מכן ניהל מועדון קשישים בורוצלב. בין השנים 1970–1981 עבד כעיתונאי בעיתון "חדשות" (wiadomości). לאחר שהוכרז ממשל צבאי הוא פוטר והיה מובטל כשנתיים. בין השנים 1983-1989 שהה בגלות באזור לובלין. בין השנים 1990-1993 הרצה באוניברסיטת ורוצלב. מ-1995 משמש כעורך העיתון "פנים חדשות" (Nowe Twarze) לילדים ובני נוער.
היה מעורב בסולידריות (תנועה) גם בעת שפעלה במחתרת. היה חבר שנים רבות באיגוד הסופרים הפולני (Związek Literatów Polskich) ובאיגוד לשמירת זכויות סופרים ויוצרים (Association ZAiKS). לאחר סגירת ארגונים אלה על ידי הממשל הקומוניסטי נשאר חבר בארגון המתרגמים הפולנים (Polish Translators Association). היה מעורב בהקמת האגודה הבין תרבותית פולין – אוקראינה, מייסד והנשיא הראשון של אגודה בין תרבותית יוון–פולין, נשיא החברה לידידי תרבות הספר, ועוד.
יצירתו

כתב כארבעים ספרים למבוגרים, בני נוער וילדים וספרי שירה רבים. תרגם יצירות מיוונית, מאוקראינית ומרוסית לפולנית. יצירותיו תורגמו לשפות רבות כמו: אנגלית, יפנית, הודית ושפות אירופה השונות. זכה במספר פרסים מקומיים ובינלאומיים.
בשנת 2009 יצא לראשונה לאור תרגום לעברית של ספרו "שנאה" בתרגומו של שמואל רוטברד. הספר עוסק בתיאור החיים המשותפים בין עמים שונים בכפרי הספר המזרחי ובאכזריותם של כנופיות אוקראינים ופולנים כלפי היהודים וכלפי זרים אחרים בתקופת השואה.
לקריאה נוספת

סטניסלב סרוקובסקי, שנאה, בהוצאת אוריון, 2009.
נחמיה איש שיחין

נחמיה איש שיחין (לעיתים גם נחמיא איש שיחין) היה תנא בדור השלישי, אשר ישב בעיירה שיחין שבגליל התחתון.
החכם נחמיה משיחין נזכר מספר פעמים בתלמוד הירושלמי ובמדרשים, ועולה כי הוא עמד בקשרים עם רבי עקיבא. במקרה אחד אף העיד בפני רבי עקיבא לעניין הלכות סוטה: ”אמר רבי יודה, העיד נחמיה איש שיחין את רבי עקיבה, האשה שותה ושונה”.
נודע בנדבנותו, ובתלמוד מובא מספר פעמים מעשה בו ביקש לסייע לאחד מנמלטי ירושלים (לאחר המרד הגדול), אולם לבסוף הביא למותו של האיש, לאחר שהאכיל אותו יתר על שהיה מסוגל לאכול באותה עת: ”נחמיה איש שיחין פגע בו ירושלמי אחד, אמר לו זכה עמי חדא תרנגולתא (תן לי כצדקה תרנגולת אחת), אמר לו הא לך טומיתי דקופד וזבין קופר (קח כספי וקנה לך בשר בקר), ואכיל ומית, והיה צווח ואמר בואו וספדו להרוגו של נחמיה”.
במדרש בראשית רבה נזכרת דרשה שנשא: ”כי ששת ימים עשה ה' את השמים ואת הארץ (ואת הים) - שלשה דברים הללו הן הן עקר בריתו של עולם, ושהו שלשה ימים והוציאו שלש תולדות. הארץ - בראשון כבית הלל, ושהתה שלשה ימים, ראשון ושני ושלישי, והוציאה שלש תולדות - אילנות ודשאים וגן עדן; רקיע - בשני, ושהה שלשה ימים, שני ושלישי ורביעי, והוציא שלש תולדות - חמה ולבנה ומזלות; ומים - בשלישי, ושהו שלשה ימים, שלישי רביעי וחמישי, והוציאו שלש תולדות - עופות ודגים ולויתן”.
יישוב מוצאו או מושבו של התנא הוא שיחין, הנזכר רבות בכתבי חז"ל, על רקע תעשיית הקדרות הענפה שהתקיימה בו וסמיכותו לציפורי. אתר זה מזוהה בידי החוקרים בחורבה הסמוכה מצפון לציפורי, בה אותרו שרידי תעשיית קדרות וכן בית כנסת המתוארך לימיו של נחמיה איש שיחין.
לקריאה נוספת

מרדכי מרגליות (עורך), אנציקלופדיה לחכמי התלמוד והגאונים, הוצאת יהושע צ'צ'יק תל אביב, כרך שני, 667.
נפת אוזורגתי

נפת אוזורגתי (בגאורגית: ოზურგეთის მუნიციპალიტეტი, תעתיק: אוֹזוּרגֶתיס מוניציפליטטי) היא נפה במחוז גוריה שבגאורגיה. היא גובלת מצפון בנפת לנצ'חותי, ממזרח וצפון-מזרח בנפת צ'וחטאורי, מדרום בנפת כובולתי, ממערב בים השחור.
שם הנפה

עד שנת 1917 נכללה הנפה בפלך כותאיסי כאוייזד אוזורגתי. משנת 1921 כראיון אוזורגתי, ומשנת 1930 ראיוני (נפה) נפרדת. משנת 1934 ועד לשנת 1990 נקראה ראיון מחרדזה. משנת 1990 ועד לשנת 2006 הוחזר השם לראיון אוזורגתי. משנת 2006 ועד היום נקראת בשמה הנוכחי.
גאוגרפיה

הנפה משתרעת שטח של 675 קמ"ר הכולל את עמקי נהרות נטנבי וסופסה. בנוסף לנהרות אלה זורמים בנפה גם הנהרות: צ'ולוכי, בּז'וּז'י (מקורו בהר חינוֹ שבנפת כובולתי), בחוויסצקאלי ועוד. בדרום-מזרח שוכנת הנפה על מדרונות רכס מסחתי ומצפון נהר הסופסה. הר תאגינאורי (თაგინაური) המתנוסס לגובה של 2,668 מ' נמצא בחציו בנפת אוזורגתי וחציו השני בנפת כובולתי.
היסטוריה

נפת אוזורגתי הוקמה כמחוז מנהלתי של האימפריה הרוסית. היא הוקמה בשנת 1840 בפלך כותאיסי של מלכות המשנה של הקווקז. בתחילה עם הקמתה נקראה נפת גוריה (אוייזד גוריה) וכללה את כל אזור מחוז גוריה של היום. הנפה חולקה לשתי יחידות מנהליות תת-נפה אקתי (מזרח גוריה) ותת-נפה אוזורגתי (מערב גוריה). בשנת 1846 הוחלף שם הנפה לאוייזד אוזורגתי על שם המרכז המנהלתי של הנפה - העיר אוזורגתי. באותה שנה חולקה לארבע תתי-נפות: באחווי, גוּריאנתָה, לאנצ'חוּתי וצ'וֹחאטַאוּרי. בשנת 1888 הוקטן מספר תת-הנפות לשלוש: גוריאנתה, לאנצ'חותי וצ'וחאטאורי. שטח הנפה כלל 2062 קמ"ר ובסוף המאה ה-19 מנתה אוכלוסייתה 84,479 נפש. בתחילת המאה ה-20, חולק אוייזד אוזורגתי ל-12 מועצות מקומיות.
שלטון האימפריה הרוסית גרם להתמרמרות רבה, במיוחד בקרב האיכרים. שהפכה בשנת 1841 לאחת הסיבות למרד איכרים. בתקופת המלחמה העות'מאנית-רוסית (1877–1878) הייתה נפת אוזורגתי בקו החזית. העניין הגביר את ההתמרמרות בקרב התושבים, הגביר את הבעיות הסוציאליות והחברתיות בנפה והתפשטות רעיונות סוציאל-דמוקרטיים.
מאוחר יותר, בתחילת המאה ה-20, זכתה המפלגה הסוציאל-דמוקרטית המנשביקית בתמיכה חסרת תקדים בנפה. התנועה האגררית שהתבססה על איכרים חסרי אדמות הובילה כמעט למרד גלוי בשנת 1903. האיכרים הפסיקו לשלם מיסים וסירבו לעבוד עבור בעלי האדמות. אחרי התגובה הרשמית הקשה, החרימו האיכרים את כלל השירותים הממשלתיים. בקיץ של אותה שנה, הממשלה המקומית של האזור כמעט והתפוררה לגמרי. ניקולאי השני לא פעל כנגד גוריה בשנת 1904, מתוך הערכה שעלות ההתמודדות כנגד המורדים לא מוצדקת. לאחר תחילת מהפכת 1905, התפשט המרד ברחבי גאורגיה, והביא להתנגדות רדיקלית יותר של הגורים. האיכרים פיזרו את כל הרשויות, ומינו שליטים משלהם, ארגנו קהילות כפריות עצמאיות והקימו יחידות חמושות שנקראו "הבדלנים האדומים" או "אחי היער", כשהם תופסים שליטה על כל האזור. בפגישות הכפר אימצו נשות האיכרים הגורים קו של תביעות תקיפות למדיניות של שוויון פוליטי עם הגברים. לעיתים קרובות נקטו הגורים בשיטות של טרור כנגד קציני הצאר ובעלי האדמות, שלא היו נאמנים לו. עד פברואר כל שטח גוריה הייתה תחת השליטה של המורדים, ייתכן שהייתה זו תנועת שחרור לאומית-מרקסיסטית הראשונה בעולם. בסופו של דבר דוכאה המרידה באכזריות בעזרתו של קולונל קרילוב שהביא את הסוף על הרפובליקה של גוריה.
עם כניסת השלטון הסובייטי בוטל אוייזד אוזורגתי במתכונתו והפך לשלושה מחוזות משנה: נפת אוזורגתי, נפת לאנצ'חותי ונפת צ'וחאטאורי).
בשנת 2004 בתקופת משבר אג'ריה, ערכו שלטונות גאורגיה תרגיל רחב היקף כמפגן כוח. בתגובה פוצצו אנשי אבשידזה את שני הגשרים על נהר הצ'ולוכי המחברים את אג'ריה עם יתר גאורגיה, כדי למנוע פלישה גאורגית לאג'ריה. שני הגשרים האלה נמצאים על קטע הנהר המשותף למחוז אג'ריה ולמחוז גוריה (בנפת אוזורגתי). חלק מנהר הצ'ולוכי מהווה את הגבול שבין גוריה לאג'ריה או בין נפת אוזורגתי שבגוריה לנפת כובולתי שבאג'ריה.
כלכלה

הענף הכלכלי המרכזי בנפה הוא חקלאות סובטרופית. לרבות גידול צמחים לצרכים מדעיים, גידולי תה בחקלאות ולמחקר, מחקרים להשבחת התוצרת החקלאית וגידול בעלי חיים. הענף הראשי של התעשייה בנפה הוא תעשיית המזון ועסקים קטנים. בהדרגה מתפתחת גם תשתית תיירותית במיוחד בקו החוף של הים השחור.
בשטח הנפה נמצא קטע ממסילת הברזל מאחינג'ורי-סמטרדיה וכן קו המסילה נטנבי-אוזורגתי. כמו כן נמצאים בנפה כבישים פנימיים חשובים: סָג'אווַחוֹ-כובולתי, אוּרֶקי-אוזורגתי וקטע מכביש לנצ'חותי-נאסאקירלי.
תרבות

בנפה 63 בתי ספר ציבוריים, מכון מחקר מדעי הכולל מכון לחקר תה וגידולים סובטרופיים בתעשייה באנאסאולי, 34 ספריות, תיאטרון אחד ושני מוזיאונים: מוזיאון ההיסטוריה של אוזורגתי ובית המוזיאון ע"ש אכוותימה תאקאישווילי.
דמוגרפיה

אוכלוסיית הנפה מונה 62,863 אלף נפש (2014), צפיפות - 92,58 נפש לקמ"ר. בנפה 74 יישובים מתוכם עיר אחת, ארבע עיירות ו-69 כפרים. רוב האוכלוסייה היא אתנית גאורגית ומבין הגאורגים רובם הם גורים. בנוסף מתגוררים בנפה גם ארמנים ורוסים. הרוב המכריע של האוכלוסייה הם נוצרים אורתודוקסים המשתייכים לכנסייה הגאורגית וישנו גם מיעוט מוסלמי קטן וקבוצות דתיות קטנות כמו עדי יהוה בכפרים מריה ושמוכמדי ועוד.
| אוכלוסיית נפת אוזורגתי לפי שנים (באלפים) |
| --- | --- | --- | --- | --- | --- | --- | --- | --- | --- | --- |
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 | 2014 |
| 83.6 | 78.9 | 78.8 | 78.2 | 77.1 | 76.9 | 77.5 | 77.4 | 77.3 | 77.2 | 62.9 |
| ההתפלגות האתנית של אוכלוסיית נפת אוזורגתי במפקד 2014 |
| --- | --- | --- | --- | --- | --- | --- | --- | --- | --- |
| גאורגים | ארמנים | אוסטים | רוסים | יוונים | אוקראינים | אזרים | צוענים | יזידים | סה"כ |
| 61,096 | 1,115 | 21 | 370 | 13 | 104 | 25 | 16 | 17 | 62,863 |
| 97,19% | 1,77% | 0.03% | 0,59% | 0.02% | 0.17% | 0.04% | 0.03% | 0.03% | 100.00% |
שלטון מקומי

בנפה 74 יישובים מתוכם חמישה יישובים עירוניים ו-69 כפרים. העיר אוזורגתי מהווה המרכז המנהלתי של הנפה. כמו כן ישנן בנפה ארבעה יישובים עירוני (דאבא): לאיתורי, נארוג'ה, אוּרֶקי וכּווֶדָה נאסאקירלי. בנוסף ישנן 19 תמי: אסקַנָה, בָּאילֶתי, בָּאחווי, בּוֹחווָאוּרי, גוּריאנתָה, דוואבּזוּ, ואקיג'ווארי, ליחאוּרי, מאקוואנֶתי, מֶריָה, מתיספּירי, נאגוֹמארי, נטנֶבּי, שֶמוֹכּמֶדי, שרוֹמָה, צחֶמליסחידי, דזימיתי, כּאניתי וג'וּמאתָה. ישנם גם חמישה כפרים נוספים שלא שייכים לתמי (תחינוואלי, קוֹנצ'קאטי, מֶלֶכֶּדוּרי, אוזורגתי (כפר), סילאוּרי).
אתרים

מצודת אסקנה (ასკანის ციხე)
מצודת ליחאורי ლიხაურის ციხე
כנסיית ליחאורי (ლიხაურის ეკლესია)
קומפלקס המנזרים שמוכמדי (შემოქმედის ეკლესია)
כנסיית ג'ומאתה (ჯუმათის ეკლესია)
כנסיית אצ'י (აჭის ეკლესია)
ארמון הגוריאלים (გურიელების სასახლე)
גוריספרדי (გორისფერდი)
ממצאי ואשנארי (ვაშნარის ნაქალაქარი)
הערות שוליים

1 2 3   אתר הסטטיסטיקות של גאורגיה: אוכלוסיית גאורגיה לפי נפות(הקישור אינו פעיל, 23.10.2020) מאתר www.geostat.ge
↑  אקתי (აკეთი) - כיום מועצה אזורית המאגדת בתוכה מספר כפרים בנפת לנצ'חותי.
↑  אנאסֶאוּלי (ანასეული) - רובע בעיר אוזורגתי בגובה 460 מ' מעל פני הים. במקור נוסד ככפר. במאה ה-20 נבנו בה מכונים לחקר התה וגידוילם סובטרופיים. מאוחר יותר קיבלה מעמד של דאבא - ישוב עירוני, וכיום היא חלק מהעיר אוזורגתי. בחפירות ארכאולוגיות שנערכו בשנים 1956–1963 בראשות ל. נֶבּיאֶרידזֶה נתגלו עדויות להמצאות יישוב מהתקופה הנאוליתית שכונתה "מצודת האדמה" (მიწის ციხეს).‏
↑  ‏אתר הסטטיסטיקות של גאורגיה
↑  דאבא (დაბა) - יישוב עירוני קטן, עיירה.
↑  תמי (თემი)- היא הדרגה הנמוכה ביותר בחלוקה האדמיניסטרטיבית של גאורגיה. המונח מקביל פחות או יותר ל"מועצה אזורית" בישראל או לקומונה בצרפת.
| --- | --- |
בקרת זהויות :  NLI: 987007533191705171 
יחידת טלגרף ניידת באוזורגתי. המלחמה העות'מאנית-רוסית (1877–1878)
גשר שפוצץ על נהר הצ'ולוכי. הגשר החדש שנבנה תחתיו נקרא על שמו של זוראב ז'ווניה
נקונגסמבה

| --- | --- |

 מדינה:  קמרון קמרון
 אזור:  אזור החוף
 תאריך ייסוד:  1917 
 גובה:  792 מטרים
 אוכלוסייה:  ‏
  ‑ בעיר:  135,405 (2022)
 קואורדינטות:  4°57′00″N 9°55′00″E﻿ / ﻿4.95°N 9.9166666666667°E﻿ / 4.95; 9.9166666666667 
 אזור זמן:  UTC +1
  מפת מיקום  מפה מפורטת   (למפת קמרון מוגדלת) יאונדה דואלה מרואה גארואה ברטואה במנדה נגאונדרה ניגריה ניז'ר צ'אד הרפובליקה המרכז אפריקאית  קונגו גבון גינאה המשוונית  מפרץ גינאה נקונגסמבה(למפת קמרון רגילה) יאונדה דואלה מרואה גארואה ברטואה במנדה נגאונדרה ניגריה ניז'ר צ'אד הרפובליקה המרכז אפריקאית  קונגו גבון גינאה המשוונית  מפרץ גינאה נקונגסמבה(למפת אזור החוף רגילה) דואלה לום אדיאה הדרום המרכז המערב דרום-מערבנקונגסמבה(למפת אזור החוף מוגדלת) דואלה לום אדיאה הדרום המרכז המערב דרום-מערבנקונגסמבה  he tabBackground:;tabBorder:#aaa;defaultTab:0;
 
נקונגסמבה (בצרפתית: Nkongsamba) היא עיר שנמצאת באזור החוף שבקמרון.
גאוגרפיה

נקונגסמבה ממוקמת כ-88 ק"מ מדואלה, בירת האזור וכ-203 ק"מ מיאונדה, בירת קמרון.
אקלים

הטמפרטורה הממוצעת היא 20 מעלות צלזיוס. החודש הכי חם הוא ינואר (21 מעלות צלזיוס). החודש הכי קר הוא אוגוסט (16 מעלות צלזיוס). כמות המשקעים הממוצעת היא 2,646 מילימטרים בשנה. חודש ספטמבר הוא החודש שיש בו הכי הרבה גשם (450 מ"מ גשם), וחודש ינואר הוא החודש שיש בו הכי פחות גשם (7 מ"מ גשם).
תנועה ותחבורה

נקונגסמבה ממוקמת ליד הכביש הלאומי N5. ישנה תחנת רכבת ליד העיר. יש בנקונגסמבה שדה תעופה (קוד יאט"א:‏ NKS; קוד ICAO:‏FKAN).
כלכלה

העיר היא מרכז לחקלאות של שמן דקלים, בננות וקפה.
הערות שוליים

1 2 3  Nkongsamba, Nkongsamba (באנגלית)
↑  "NASA Earth Observations Data Set Index". NASA. נבדק ב-30 בינואר 2016. {{cite web}}:  (עזרה)
↑  "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}:  (עזרה)
↑  Airport information for Nkongsamba, Cameroon (FKAN / NKS) at Great Circle Mapper.
| --- | --- |
בקרת זהויות :  NLI: 987007557621905171  LCCN: n85189987  VIAF: 123223000   WorldCat (עם VIAF): 123223000 
ערך זה הוא קצרמרבנושא יישובים בקמרון. אתם מוזמנים לתרום לוויקיפדיה ו.
סטניסלב קוביצקי

| --- | --- |

 לידה:  7 בנובמבר 1889 Ziegenhain, הרפובליקה הפדרלית של גרמניה 
 פטירה:  יוני 1942 (בגיל 52) ורשה, גנרלגוברנמן 
 מקום לימודים:  האקדמיה לבניין  אוניברסיטת פרידריך וילהלם 
 זרם באמנות:  אקספרסיוניזם 
 
סטניסלב קוביצקי (בפולנית: Stanisław Kubicki‏; 7 בנובמבר 1889 – 1942) היה צייר, גרפיקאי, משורר ועיתונאי פולני, מייצג את מגמת האקספרסיוניזם באמנות חזותית ובספרות.
קורות חיים

הוא היה ילדם השישי של המהנדס ויטאליס ושל אשתו הגרמנייה מריה סטארק, צאצאית של האדריכל קוביקי (1758–1833).
בשנת 1908 הוא למד ארכיטקטורה, פילולוגיה, בוטניקה וזואולוגיה באוניברסיטאות בברלין. עם זאת, הוא לא השלים שום תחום.
הוא ניהל קשרים עם המעגלים החברתיים סביב כתבי העת "Die Aktion" ו- "Der Sturm", בהם פרסם את עבודות האמנות הראשונות שלו. בתקופה זו התחתן עם מרגרטה שוסטר. העבודות שלאחר מכן החלו בשנת 1911 באקדמיה של קונסטה שהופרעו על ידי מלחמת העולם הראשונה. הוא שולב בצבא הגרמני ונשלח לפולין.
בשנת 1918 חזר לברלין, שם הקים את הקבוצה "פרוגרסיב" בשנת 1922 והציג את עבודותיו בדיסלדורף, אמסטרדם, שיקגו ומוסקבה. עד 1933 הוא שיתף פעולה עם המגזין "a-z". באותה תקופה הוא התרחק מאקספרסיוניזם לעבר קוביזם וקונסטרוקטיביזם. באותה שנה הוא הקים את הקבוצה האמנותית האנרכיסטית "Die Kommune". כפי שציינה לידיה גלוצ'ובסקה - חוקרת עבודתו של האמן - עמדותיו הפוליטיות של קוביקי היו רחוקות מהצהרות של המפלגה הקומוניסטית, והיו יותר ניסיון ליישב רעיונות אמנותיים עם האנרכו-סינדיקליזם של הסביבה בה נתקל האמן.
בפוזנן פגש את יז'י הולביץ', שרק ייסד (בשנת 1917) את כתב העת "זדרוי". מעל דפיו פרסם קוביצקי את חיתוכי העץ, שיריו, תרגומי הטקסטים וההצהרות הפוליטיות שלו. יחד עם העורך הראשי של כתב העת ואשתו הוא ייסד את קבוצת האקספרסיוניזם "Bunt". הוא השתתף בכל תערוכות הקבוצה הזו: בברלין (יוני 1918), דיסלדורף, פוזנן, קרקוב ובלבוב (1919–1920).
הוא ניהל מגעים עם הדאדאיסטים הברלינאים ובפולין הוא ידוע בעיקר כמעצב גרפי ואיש רוח של קבוצת האקספרסיוניזם של פוזנן באנט, אך הוא היה גם צייר מצטיין. ציוריו, שירתו ועבודות אחרות, כמו גם חיבורים על פילוסופיית הטבע בולטים מול ההישגים האמנותיים של השלב הראשון של האוונגרד הקלאסי במרכז אירופה.
יחד עם אשתו מרגרט, גרפיקאית, ציירת ומשוררת, משנת 1916 הוא ניהל מגעים עם המו"ל של כתב העת האוונגרדי בברלין Die Aktion והגלריה באותו השם. בסביבות 1917 הם יזמו תערוכה ופרסום של אקספרסיוניסטים פולנים וגרמנים. קוביצקי, היה אחד משבעת האמנים מפולין והנציג היחיד של קבוצת באנט 1919/1920, שהציג את עבודותיו בגלריה האוונגרדית המפורסמת ביותר "דר שטורם" ובמקביל פרסם את הגרפיקה שלו במגזין של הרווארט וולדן.
בשנים 1919–1922 כתב שירים וטקסטים ברוח הבינלאומיות האוונגרדית, הן בפולנית והן בגרמנית.
בשנים 1935–1938, באחוזת מייצ'לסקי ליד פוזנן, הוא יצר את עבודת האדריכלות היחידה שלו (וגם את עבודתו המוזמנת היחידה), אנדרטה לכבוד יוזף פילסודסקי
בשנת 1933 עבר מברלין לפוזנן. לפני פרוץ מלחמת העולם השנייה הוא ניסה לעזוב לספרד שנקרעה במלחמת אזרחים. הוא נטש את הציור לטובת שירה וספרות. במהלך הכיבוש הגרמני הוא היה מעורב בתנועת ההתנגדות הפולנית, כשליח לשגרירות מנצ'וריה בברלין.
הוא מת בנסיבות מסתוריות, כנראה בידי הגסטפו. מקום הקבורה אינו ידוע.
גלריה

עיירה
מגדל בבל
דיוקן עצמי
משה מול הסנה
אורח
מבט פעיל
מדונה
מדונה בפינת הרחוב
הערות שוליים

↑  De Stijl, “A Short Review of the Proceedings (of the Congress of International Progressive Artists), Followed by the Statements Made by the Artists’ Groups” (1922), Modernist Architecture, ‏2010-10-22 (באנגלית)
↑  Stanisław Kubicki | Porta Polonica, web.archive.org, ‏2020-09-02
↑  Beetween Worlds.. „A Sourcebook of Central European Avant-Gardes, 1910-1930, red. Timothy O. Benson, Éva Forgács. Los Angeles”. 17, 2002.
| --- | --- |
בקרת זהויות :  PLWABN: 9810680695405606  BnF: cb15550026f (data)  GND: 119084082  ISNI: 0000 0001 1601 9169  LCCN: n94059155  RKD: 358776  SUDOC: 120883783  VIAF: 18023858   WorldCat (עם VIAF): 18023858 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סטניסלב קוביצקי".